تحرش من حد من قريبى فى الفتره اللى هو كان قعد معانا فيها .هو انا قعدت اسبوعين بقرا فى الكتاب لانى كنت بتعب منه ومكنتش بقدر اكمل وانا معنديش حد اقدر احكيله ولا صديق ولا اى حد وكل ما بشوفه بكره وبكره نفسى وكله ومحدش يعرف حاجه ولا حد حاسس بيا وهو بيتعامل معايا عادى كأنه معملش حاجه او فاكر أنى مش فكره
متفهم جداً شعورك، متفهم جداً ألمك، متفهّم جداً إحساسك وهو بيتعامل متجاوز اللي عمله قبل كدة.  في كلمة بتقول: صعب جداً أن أغفر لمن لم يكن يوماً آسفاً.! محتاجة يا سيدتي تمشي مشوارك في شفاء الإساءة دي، اكتبي خواطرك عنها، خرجي ألمك فن وكلمات، أطلقي شعلة صرخة الطفلة الداخلية.! اقري مقالاتي عن الإساءة للأطفال. غالباً هنحتاج جلسات فردية وجماعية، أ. سمر عبده ود. نبيل نصر وغيرهم كتير بيعملوا جلسات علاج كلامي للدعم والمساندة. وفي دكتورة اسمها ليلى يوسف بتيجي مصر تعمل جلسات سايكودراما للشفاء الجنسي لو مقتدرة هتفيدك جداً إن شاء الله. بعد كدة هنحتاج خطوة الولاء للطفلة الداخلية بإنك تقفي بقوة قصادة وتقولي إنك هنا ودلوقت مش مسامحة ع اللي حصل ومش متقبلة إنه يعاملك عادي. عارف إنها خطوة صعبة جداً بس هتيجي في مشوار الشفا وهتكون فارقة حتى لو جهزت واستعديتي لها ومحصلتش.! اقري كتاب: التعافي وحب الله، واكتبي خواطرك على كل تأمل.!